সুনামগঞ্জের দিরাই উপজেলার চারটি গ্রামে ২২ বছর ধরে বিদ্যুৎ সঞ্চালন কাজ চলছে বাঁশের খুঁটি দিয়ে। ঝুঁকিপূর্ণ এ সঞ্চালন ব্যবস্থা ইতিমধ্যে কেড়ে নিয়েছে তিনজনের প্রাণ। বিদ্যুত্স্পৃষ্ট হয়ে আহত হয়েছেন অর্ধশতাধিক। বিদ্যুতের তারে জড়িয়ে হতাহত হয়েছে বহু গবাদিপশু। দিরাই বিদ্যুৎ বিভাগের আবাসিক প্রকৌশলী আওলাদ হোসেন জানান, সুনামগঞ্জ থেকে দিরাই পর্যন্ত নতুন লাইনের কাজ চলছে। আগামী বছর নাগাদ ঝুঁকিপূর্ণ সব সঞ্চালনলাইন পুনর্নির্মাণ করা সম্ভব হবে।